Kroz Međunarodnu zračnu luku Zagreb u lipnju je prošlo ukupno 292.761 putnika, 191 tisuća putnika više u odnosu na isti mjesec prošle godine.
Zagrebačka zračna luka objavila je mjesečnu statistiku za lipanj na svojoj web stranici, u kojoj se navodi podatak kako je kroz glavnu hrvatsku zračnu luku u lipnju prošlo ukupno 292.761 putnika.
Radi se o značajnom povećanju broja putnika u odnosu na iste mjesece prošle i pretprošle godine, što je, naravno, očekivano s obzirom na to da su u posljednje dvije godine na snazi bile značajne restrikcije u putovanju zbog globalne pandemije.
U lipnju 2019. godine, prije izbijanja globalne pandemije, kroz ovu je zračnu luku prošlo 336.618 putnika, pa je ovog lipnja ostvareno 87% prometa u odnosu na isti mjesec 2019. godine.